**D I S P O Z I Ţ I E**

**cu privire la desemnarea domnului Rațiu Radu-Florin, vicepreședinte al Consiliului Județean Cluj,** **pentru întocmirea și semnarea fișelor de post pentru funcțiile publice și contractuale pentru care Președintele Consiliului Județean Cluj are calitatea de evaluator**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 47549/20.11.2024, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Hotărârea Consiliului Județean Cluj nr. 147/2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj, cu modificările și completările ulterioare;
* Hotărârea Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, a Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, cu modificările și completările ulterioare;
* Hotărârea Consiliului Județean Cluj nr. 103/2024 privind aprobarea Organigramei, Statului de funcţii şi a Regulamentului de organizare şi funcţionare pentru Direcția Județeană de Evidență a Persoanelor Cluj;
* Hotărârea Consiliului Județean Cluj nr. 102/2024 privind aprobarea Organigramei, Statului de funcţii și a Regulamentului de organizare și Funcționare pentru Serviciul Public Judeţean Salvamont-Salvaspeo Cluj;
* Hotărârea Consiliului Județean Cluj nr. 210/2024 privind alegerea domnului Radu-Florin Rațiu în funcţia de vicepreşedinte al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 64-65 și art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. a), art. 365 alin. (2) și art. 369 lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. VII alin. (2) și alin. (41) din Ordonanţă de Urgenţă nr. 121 din 21 decembrie 2023 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ, precum şi pentru modificarea art. III din Ordonanţa de urgenţă a Guvernului nr. 191/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ;
* Ordinul nr. 600 din 20 aprilie 2018 privind aprobarea Codului controlului intern managerial al entităților publice;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1.** Sedesemnează domnul Rațiu Radu-Florin, vicepreședinte al Consiliului Județean Cluj pentru întocmirea și semnarea fișelor de post pentru funcțiile publice și contractuale pentru care Președintele Consiliului Județean Cluj are calitatea de evaluator.

**Art. 2**  La data comunicării prezentei dispoziții se abrogă dispoziția Președintelui Consiliului Județean Cluj nr. 335/2024.

**Art. 3.** Pentru punerea în aplicare a prezentei dispoziții se desemnează domnul vicepreședinte Rațiu Radu-Florin și Serviciul Resurse Umane.

**Art. 4.** Prezenta dispoziţie se comunică domnului Rațiu Radu-Florin, vicepreședinte al Consiliului Județean Cluj, persoanelor din cadrul aparatului de specialitate al Consiliului Județean Cluj care au funcția de: Secretar General al Județului, Arhitect Șef al Județului, Director General, Director Executiv, Director, Coordonator Compartiment Audit Intern, precum și Directorului General al Direcţiei Generale de Asistenţă Socială şi Protecţia Copilului Cluj, Directorului Executiv al Direcţiei Judeţene de Evidenţă a Persoanelor Cluj, Directorului Serviciului Public Judetean Salvamont – SALVASPEO Cluj, Direcţiei Generale Buget-Finanţe Resurse Umane, precum şi Prefectului Judeţului Cluj.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 570 din 28 noiembrie 2024**